Jare & VilleGalle – Mustaa kultaa / Nuorgam\nJare & VilleGalle – Mustaa kultaa\n30.04.2011 Mervi Vuorela\nHelsingin urheiluhullu rap-kaksikko todistaa, että jääkiekosta voi tehdä muitakin biisejä kuin Den Glider In.\nKeskiverto Jare & VilleGallen kuulija on energiajuomaa litkivä, nuuskaa tykittävä ja Pro Evolution Socceriin addiktoitunut yläasteikäinen poika, joka pelaa jääkiekkoa ja kuuntelee aivotonta bileräppiä. Tällainen konsensus näyttäisi vallitsevan ainakin Basso-foorumille kirjoittelevien rap-puristien ja norsunluutorniinsa linnoittautuneiden besserwissereiden keskuudessa.\nJos jokin artisti myy ja siitä digataan, se on sisäsiittoisen underground-eliitin mielestä automaattisesti paskaa. Jos kuulija sattuu vielä olemaan alle parikymppinen nuori tai räppiä vain osa-aikaisesti ja ”väärällä tavalla” kuunteleva henkilö – pahimmillaan jopa tyttö! – sitten on helvetti irti.\nJos taas osaa ottaa rennosti ja keskittyä olennaiseen, 23-vuotiaiden Jare Brandin ja Ville Gallen debyytti Mustaa kultaa on äärimmäisen viihdyttävä teemalevy urheilusta ja siihen liittyvistä lieveilmiöistä. Homma tehdään selväksi jo albumin pariminuuttisessa introssa, joka päättyy sanoihin:\n”Puhun siit mitä annan urheilulle /\nja kaikest mitä se on antanu mulle”\nJohan tätä on odotettukin: pääasiassa jääkiekon ympärillä pyörivää sporttiräppiä, jossa ei hikeä, nuuskaklimppejä ja putkikassissa muhineita munasuojia säästellä! Sanoitusten ja NHL:ltä pöllityn logon lisäksi urheiluteema on läsnä Jaren & VilleGallen musiikkivideoissa, joista on voinut bongailla useita tunnettuja lätkäpelaajia aina HIFK:n Ville Peltosesta ja Siim Liivikistä Bluesin Mikael Kurkeen ja Jere Karalahteen. Pitipä ratkaisua kaupallisena jippona tai ei, tällaista ei ole Suomessa ennen tehty.\nVaikka Jare ja VilleGalle eivät ole mitään kaksisia räppäreitä, he ovat onnistuneet kirjoittamaan levyllisen suht autenttisia tekstejä, jotka tarjoavat samastumispinnan jokaiselle urheilua harrastaneelle miehelle ja naiselle. Levyn täysosuma on Nopsajalan fiittaama Faija, joka on miltei järkyttävän koskettava tarina sydämensä urheilulle antaneen isän ja kiittämättömän pojan suhteesta:\n”Faija neuvoo sua kentän laidalla /\nja kuskaa reeneihin kauheella vaivalla /\nmelkee nostaa sun puolesta punttii /\nainoo kiitos ’heitä pari hunttii’”\nOsuvan tekstinsä lisäksi biisi herättää huomiota melankolisella pohjavireellään, joka on selkeä irtiotto levyn bileräpille kumartavasta yleislinjasta. Parhaat hymyt kirvoittaa Heikki Kuulan fiittaama Nelisilmä, joka on lievistä ylilyönneistään huolimatta suorastaan nerokas poikamiehen PlayStation-ylistys.Miinuspisteitä ei tule edes siitä, että biisi tuo tarttuvassa yksinkertaisuudessaan mieleen Tean raivostuttavan Tytöt tykkää -jumputuksen.\nKepeästä tunnelmastaan huolimatta Jaren & VilleGallen läpänheitto ei liiku pelkästään pintatasolla. Tästä ovat osoituksena muun muassa Kasarin lapsi -biisin katkeransuloinen lapsuusnostalgia ja Hyvä häviäjä -kappaleen lempeä luenta kilpaurheilun ja alkoholin nujertamasta luuserista.\nSanoivat puristit mitä tahansa, allekirjoittanut on valmis nostamaan Mustaa kultaa -levyn yhdeksi alkuvuoden parhaista suomalaisista rap-julkaisuista. Tämä siitäkin huolimatta – tai siitä johtuen – että olen kohta 27-vuotias jalkapalloa pelaava ja Göteborgs Rapéa käyttävä nainen, joka kannattaa Liverpool FC:tä ja Helsingin IFK:ta.\n87 Mielipiteitä jakava rap-kaksikko on onnistunut tekemään itsensä näköisen levyn, jonka näkökulma tuo tervetullutta vaihtelua rapin kuluneisiin kliseisiin.\nJare & VilleGalle feat. Heikki Kuula – Nelisilmä\nVuoden parhaat kappaleet 2011 – sijat 41–30\nNuorgam kunnioittaa päättyneen vuoden 365 parasta kappaletta 365 eri artistilta 365 merkin mittaisin ylisanoin. Tammikuun jokaisena päivänä julkaistavan juttusarjan kahdennenkymmenennenseitsemännen osan avaa Thurston Moore ja päättää James Blake.\nJVG – jvg.fi\n90-luvun alun tytöt ja pojat, voitte rauhoittua! Raptori on täällä taas, kirjoittaa Niko Peltonen.\nLisää juttuja artistista Jare & VilleGalle »


joulutuotteet Archives - Sivu 2 12:stä - Wasting Lifestyle\n18 joulukuun, 2019 2 kommenttia\nVoi että mä suorastaan järkytyin, kun juuri äskettäin tajusin että olen kokonaan unohtanut kirjoittaa The Body Shopin tämän vuoden joulutuotteista! Kävin jo marraskuussa tutustumassa uutuuksiin The Body Shopin joulutapahtumassa ja raportoin uutuuksista kyllä Instagramin storyyn, mutta sen jälkeen tapahtui taas *jotain*. Eli räpäytin silmiäni ja yhtäkkiä oli joulukuun puoliväli. Mutta hätä ei ole tämän näköinen, sillä varmasti joukossanne on minun lisäkseni joku muukin, joka on tänä vuonna jättänyt lahjojen ostamisen viime tippaan. Normaalistihan ostan kaikki lahjat Black Fridayn aikaan, mutta nyt mulla on edelleen lahjoja vielä hankkimatta, joten olen todella myöhässä omasta aikataulustani.\nThe Body Shop on tunnetusti ollut todella innovatiivinen joulun lahjapakkausten suunnittelussa, eikä tämä vuosi tee poikkeusta. Kaukana ollaan niistä sellofaaniin käärityistä koreista! Vai mitä mieltä olette esimerkiksi tästä *uudelleenkäytettävästä kuuraketista, *käsivoide-crackereista tai *tähtitaikasauvasta täynnä huulibalsameita? Tykkään siitä, että The Body Shop toimii niin muksuille, teineille kuin aikuisillekin, ja kaikille on sopivia vaihtoehtoja tarjolla.\nJoulun aikaan julkaistaan aina myös kausituotesarjoja. Tämän vuoden uutuus on *Juicy Pear, joka on valloittanut koko blogosfäärin. Tuoksu tuotteissa oli tosi yllättävä, ei ollenkaan sellainen esanssinen päärynä kuten kuvittelin. Tuoksu on oikeastaan aika kukkainen ja muutenkin jännä. Viime joululta tuttuja sarjoja ovat *Warm Vanilla ja *Rich Plum, joka on oma suosikkini tämän vuoden joulusarjoista.\nEn muista onko Rich Plum aivan identtinen edellisvuoden luumusarjan kanssa, mutta ainakin hyvin lähellä sitä. Tuoksu on tässäkin sarjassa erilainen kuin nimen perusteella voisi kuvitella. Keinotekoisen luumutuoksun sijaan nenään leijailee kukkainen, sokerinen ja hedelmäinen tuoksu. Suosittelen kokeilemaan! Esittelyyn saamani *Rich Plum Festive Sack -lahjapakkaus on suloinen kangaspussi, joka sisältää matkakokoisen kuorinnan, vartalovoiteen ja käsivoiteen sekä täysikokoisen suihkugeelin.\nPussukka on tosi söpö ja jouluinen, mutta entäs tämä *Bunny and the Carrot -pakkaus?! KAMAAN, ihan supersöpö :D Kyllä tässä nyt vanhakin nuortuu. Jämäkkää pahvia oleva pakkaus kätkee sisäänsä pupunkorvilla varustetun hiuspannan (siis sellaisen, jolla hiukset saa pois kasvoilta pesun ajaksi, mutta saahan sitä varmaan muutenkin käyttää :D) ja porkkanasarjan kasvoputsarin ja -voiteen.\nTBS:n Carrot -tuotteet ovat mulle täysin vieraita, ja sormet syyhyäisi päästä kokeilemaan saamiani tuotteita, mutta tuo lahjapakkaus on aivan liian söpö itsellä pidettäväksi! Olisi ihana antaa pupupakkaus jollekulle lahjaksi, ja uskoisin kyllä että löydän sopivan kohteen :)\nIhana yksityiskohta tuokin, että porkkanatuotteissa on käytetty sellaisia luomuporkkanoita, jotka ovat liian vääntyneitä tai käyriä ruokateollisuudelle. Aww. :)\nJos siis joululahjoja on vielä ostamatta tai haluatte muuten vain jotakuta läheistä ilahduttaa, kurkatkaa The Body Shopin *joulutuotevalikoima!\nJoko teillä on joulu hallussa? Mun täytyy tosiaan vielä pari lahjaa hankkia, puhumattakaan pyykinpesusta, uuden Star Warsin katsomisesta, hääpuvun toisesta sovituksesta, koiran hausta, siskon vierailusta ja viimeiselle työviikolle kasaantuneesta työmäärästä…ja sitten voikin heittää vapaalle eli pakata, siivota ja istua autossa työpäivän verran :D Toivottavasti ehdin vielä blogissakin jotakin höpistä ennen joululomaa, mutta katsotaan nyt mihin tunnit riittää!


Sininauhaliitto ja Helsingin 4H aloittavat yhteistyön Skatan tilalla | Sininauhaliitto\nSininauhaliitto ja Helsingin 4H aloittavat yhteistyön Skatan tilalla\n"Bää bää siellä ja bää bää täällä!"\nHelsingin 4H perustaa Skatan tilalle kotieläinpihan, jossa järjestetään lasten päiväleirejä ja pop up -kerhoja. Sininauhaliitto jatkaa tilalla Green Care -toimintaa, sosiaali- ja terveysjärjestöjen kouluttamista ja työkokeilutoimintaa.\nEnsi kesänä kotieläinpihalla kirmailevat lampaat, karitsat, vuohet, puput ja kanat ja kymmenet nuoret saavat kesätyöpaikan mm. leiriohjaajina.\nYleisölle avoimia laidunvierailuita järjestetään läpi kesän keskiviikkoisin ja torstaisin 19.6.–8.8.2019 klo 17–18.\n“Sininauhaliitossa olemme iloisia, että pääsemme yhdessä 4H:n kanssa kehittämään Skatan tilaa monipuoliseksi ja eläväksi luontolähtöisen toiminnan tukikohdaksi. Luotettava kumppani, Helsingin 4H, on avain, joka avaa tallin oven ja aitauksen portin, ja näin saamme Skatan tilalle kaivattuja eläimiä”, toteaa Sininauhaliiton kehitys- ja tutkimuspäällikko Pekka Lund.\nSininauhaliitto ja 4H järjestävät 15.6.2019 klo 12–15 yleisölle avoimen kesäkauden avajaistapahtuman, jossa pääsee tutustumaan kotieläinpihaan ja kotieläinpihan asukkeihin sekä Sininauhaliiton ja 4H:n toimintaan.\nSininauhaliiton ja Helsingin 4H-yhdistyksen yhteinen tiedote


Koko Suomi Tanssii <3 Nuori Kulttuuri Art Moves\nArt MovesNuori Kulttuuritanssihaastetanssinopetustapahtumayhteistyö\nKoko Suomi tanssii -kampanja on mukana eri puolilla Suomea kevään aikana järjestettävissä alueellisissa Nuori Kulttuuri MOVES -tanssikatselmuksissa sekä valtakunnallisessa MOVES -päätöstapahtumassa Rovaniemellä 26.-28.toukokuuta. Aluetapahtumissa on mahdollisuus osallistua Koko Suomi tanssii -opettajien ohjaamiin tanssityöpajoihin ja tanssihaasteeseen. Työpajojen avulla vahvistetaan tapahtumien koulutuksellista luonnetta ja tarjotaan osallistujille mahdollisuus kokeilla uusia tanssilajeja.\nJokainen nuori ansaitsee tulla kuulluksi ja nähdyksi\nNuori Kulttuuri MOVES on kaikille tanssista kiinnostuneille 10-20-vuotiaille nuorille suunnattu valtakunnallinen tanssitapahtumakokonaisuus, joka tarjoaa tilaisuuden päästä esiintymään, nähdä muiden esityksiä ja saada omasta esiintymisestä palautetta tanssin ammattilaisraadilta. Tavoitteena on kannustaa ja innostaa nuoria tanssimaan ja kasvattaa nuorille suunnattua tanssitapahtumatarjontaa. Katselmuksiin voivat osallistua sekä aloittelijat että pitkään tanssia harrastaneet nuoret. Katselmus on avoin nykytanssi-, katutanssi-, showtanssi-, baletti- ja kansantanssiesityksille. Koko Suomen kattavien aluetapahtumien myötä osallistuminen on helppoa kaikille.\nNuori Kulttuuri -toiminnan tanssin taiteellinen johtaja, tanssija-koreografi Marko Keränen painottaa tapahtuman vuorovaikutuksellisuutta: “MOVES on katselmus – avoin ja kannustava ympäristö nuorelle päästä esiintymään ja saada esiintymisestään palautetta. Ammattilaisraadin palautteen tarkoituksena on ennen kaikkea tukea ja kannustaa tanssista innostunutta nuorta.” Itsekin tanssin parissa kasvanut Keränen uskoo tanssin positiiviseen voimaan. Art Moves – Taide liikuttaa -ajatuksen takana on konkreettisen liikkumisen lisäksi tavoite henkisen kasvun, herkkyyden ja rohkeuden tukemisesta. “Jokainen ihminen ansaitsee tulla nähdyksi kokonaisena; fyysisenä, ajattelevana ja tuntevana yksilönä.” Keränen pohtii ja jatkaa ”vain tunteva ja aistiva nuori uskaltaa janota oppimista eikä pelkää muutosta. Hän näkee ympärillään mahdollisuuksia.”\nOsallistu Koko Suomi tanssii – Art Moves -työpajoihin!\nKoko Suomi tanssii -kampanja levittää tanssin ilosanomaa kannustaen kaikkia suomalaisia tarttumaan tanssihaasteeseen ja ilmaisemaan itseään tanssien. Myös kevään 2017 MOVES-aluetapahtumissa on mahdollisuus päästä tutustumaan Koko Suomi Tanssii -opettajan johdolla eri lajien tanssihaastekoreografioihin. Työpajojen lisäksi MOVES-aluetapahtumissa on mahdollisuus ottaa osaa tanssihaasteeseen, joka kuvataan ja jaetaan Koko Suomi tanssii -sivulla ja kampanjan sosiaalisessa mediassa. Tanssihaasteen yhteydessä kukin aluetapahtuma voi haastaa seuraavan MOVES-paikkakunnan tarttumaan tanssihaasteeseen!\nLisätietoja Nuori Kulttuuri MOVES-aluetapahtumista ja niihin ilmoittautumisesta\n#moves2017 #artmoves #suomitanssii #tanssihaaste


Oikeus: Kidutuskuulustelu-tapauksesta ehdollista vankeutta ja sakkoja Rikos\nJulkaistu 20.11.2013 15:03\nOikeus totesi, että harjoituksessa tai tositilanteessa vankia ei saa käsitellä niin kuin tässä tapauksessa kävi, vaikka se osan esimerkiksi pahoinpitelysyytteistä hylkäsikin. Tuomioita tuli palvelusrikoksesta.Kyse oli terrorismin vastaisesta harjoituksesta kesällä 2011, jossa terroristit olivat kaapanneet aluksen ja erikoisjoukot valtasivat sen takaisin. Myöhemmin kahta terroristia näytellyttä kadettia kuulusteltiin kovakouraisesti.\nTerroristeja esittäneet eivät olleet puhuneet, mutta ylemmältä taholta oli tullut käsky, että "tietoja on saatava". Terrorismiharjoitus jatkui toisessa osassa ja tietoja tarvittiin siihen.Sotaharjoituksen tapahtumista syytettiin kahdeksaa sotilasta. Tapausta käsiteltiin oikeudessa pahoinpitelynä, törkeänä kunnianloukkauksena ja palvelusrikoksena. Syytetyt olivat erikoisjoukkojen sotilaita Merivoimista ja Utin jääkärirykmentistä.Oikeus hylkäsi osan syytteistäKolmen kuukauden ehdollisen tuomion sai kersantti, joka suihkutti yhden "vangin" kasvoille vettä, pisti ruiskulla takapuoleen ja työnsi esinettä peräaukkoon.Oikeuden mukaan "vanki" ei ollut antanut suostumusta tällaiseen kohteluun. Käräjäoikeus totesi myös, että vaikka "vanki" olisi voinut päästä irti tilanteesta koodisanalla, se ei oikeuta tällaista kohtelua.Kersantin kunnianloukkaus syyte liittyi samaan tilanteeseen, mutta tämä syyte hylättiin. Sen sijaan kolmen kuukauden ehdollinen tuomio tuli siis pahoinpitelystä ja palvelusrikoksesta.Toinen tässä kovassa kuulustelussa mukana ollut sotilas tuomittiin palvelusrikoksesta. Hänen pahoinpitelysyytteensä hylättiin, koska oikeuden mukaan sotilas ei osallistunut itse tekoon. Palvelusrikoksesta tuli 40 päiväsakkoa eli hänen tuloillaan 1240 euroa.Kuulustelutilassa käynyt kolmas sotilas sai niinikään tuomion palvelusrikoksesta, koska ei puuttunut tilanteeseen. Hänen sakkonsa olivat 25 pvs eli 800 euroa.Toinen kuulusteluToisessa kuulustelussa oli mukana kolme sotilasta. Siinä toinen kadetti tyrkättiin wc-pytyn päälle, jossa häntä painettiin polvella selästä. Lisäksi päälle laskettiin vettä ja välillä laitettiin huppu päähän. Syytteen mukaan miestä oli myös lyöty.Oikeus katsoi, että pääosasta oli vastuussa yksi sotilas. Oikeuden mukaan teot pystyttiin kohdistamaan vain yhteen tekijään, eikä tapahtumista voinut tehdä johtopäätöstä siitä että muut yhteisymmärryksessä olivat hyväksyneet toiminnan osana kuulustelua.Hän sai 60 päiväsakkoa ja joutuu maksamaan 840 euroa.Kaksi muuta läsnäolevaa tuomittiin palvelusrikoksesta, koska he eivät pyrkineet auttamaan hädässäolevaa palvelustoveriaan. Heidän pahoinpitelysyytteensä hylättiin, mutta palvelusrikoksesta kertyi 35 päiväsakkoa eli hieman yli tuhat euroa molemmille.Esimiesten syytteet nurinOikeus hylkäsi syytteessä olleiden esimiesten syytteet. Yliluutnantti oli antanut ohjeen, että tietoa on saatava. Ylikersantti oli välittänyt tämän eteenpäin.Käräjäoikeus totesi, että ajatus ei sisällä mitään ohjetta siitä miten näitä tietoja tulisi saada. Kuulustelujen jatkaminen ei ollut kehotusta kovakouraiseen käsittelyyn.Oikeuden mukaan esimiehet eivät olleet vastuussa ylilyönneistä.Ei viraltapanojaKun tuomiot olivat sakkoja, ei viraltapano ollut kenenkään osalta mahdollinen. Ehdollisen saanut kersantti ei ole enää puolustusvoimien palveluksessa.Asianomistajilla ei ollut korvausvaatimuksia.


Julkaistu 20.09.2012 14:45\nVirallisen syksyn alku on tänä vuonna edennyt suunnilleen tavanomaisessa aikataulussa. Ilmatieteen laitoksen tilastojen mukaan terminen syksy alkaa Pohjois-Suomessa yleensä elokuun viimeisellä viikolla ja viimeisenä maan lounaisimmissa osissa noin kuukautta myöhemmin. Termisen syksyn aikana vuorokauden keskilämpötila on kymmenen ja nollan asteen välillä.– Terminen syksy on alkanut jo maan pohjoisosassa Oulua myöten aikalailla tavanomaisessa aikataulussa, pientä normaalia vaihtelua on, sanoo meteorologi Niina Niinimäki Ilmatieteen laitokselta.\nSää on nyt viilenemässä ja termisen syksyn alku lähestymässä myös etelässä.– Lämpötilat laskevat viikonloppua kohden ja edelleen alkuviikolla niin, että etelässäkin päivälämpötilat jäävät kymmenen asteen tienoille tai sen alle. Yöllä voi olla pakkasta. Syksy ja ruska saavat etelässäkin vauhtia, sanoo MTV3:n meteorologi Aleksi Jokela.\nSyksyn alku vaihtelee suurestiTermisen syksyn alkaminen poikkeaa joskus useammankin viikon keskimääräisestä alkamisajasta. Ilmatieteen laitoksen tilastojen mukaan vuodesta 1961 lähtien varhaisimmillaan terminen syksy on alkanut Etelä-Suomessa syyskuun alussa, myöhäisimmillään lokakuun alussa, rannikolla jopa lokakuun puolivälissä.Lapissa terminen syksy on varhaisimmillaan alkanut jo elokuun alussa, myöhäisimmillään vasta syyskuun puolivälin jälkeen.Terminen syksy alkoi viime vuonna myöhään: monin paikoin pohjoisessa ja suuressa osassa maata vasta syyskuun puolivälissä ja lounaassa 9. lokakuuta. Viime syksy oli myös keskilämpötilaltaan poikkeuksellisen korkea. Näin lämmin syksy on Suomessa ollut koko maan keskilämpötilan osalta viimeksi vuonna 1938. Suurin poikkeama pitkäaikaisesta keskiarvosta oli Keski- ja Pohjois-Lapissa, jossa oli runsaat neljä astetta tavanomaista lämpimämpää.Terminen kasvukausi jatkuu vielä hetken. Se päättyy, kun vuorokauden keskilämpötila laskee pysyvästi viiden asteen alapuolelle tai sataa pysyvä lumipeite. Syksyllä myös kovat yöpakkaset useana yönä peräkkäin katkaisevat kasvukauden.Tilastolähde: Ilmatieteen laitosSää viilenee - terminen syksy alkaa myös etelässäSadetutka ja paikkakuntakohtaisia sääennusteita MTV3:n sääsivustolla


Valehtelua, tietojen pimitystä, hallitsematonta lisääntymistä ja eläinrääkkäystä. Sellaista alkoholistiperheen lemmikkien kanssa oli - valitettavasti. Isäni ei ollut eläimille paha, lähinnä välinpitämätön. Meillä oli ensin koira, jonka nimi oli Musti. Se oli sekarotuinen, ja tuli jo kerrostaloon ennen kuin muutimme vihreään taloon. Musti oli kova autokoira, ja oli usein mummolassakin mukana. Sitten se katosi eräänä uudenvuodenaattona, eikä sitä sen koommin ole nähty.\nMeille jäi Mustin pentu Nalle. Meillä oli myös valkoinen Miuku-kissa, joka otti ja katosi myös. Se oli kollikissa, leikkaamaton. Toin sen kerran iltamyöhälle kotiin erään parinkunnan luota, jonne vanhempani jäivät vielä juomaan. Annoin ruokaa hiihtokisoista saamastani palkintolautasesta. Se ruostui.\nMusti ja mummolan koira Jekku\nNalle-koira oli kova tekemään pentuja. Olisimme säästyneet paljolta, jos joku olisi pystynyt leikkauttamaan sen. Koiramme tekivät monet monet pennut. Minä keksin niille nimiä minkä ehdin: Pippuri, Amadeus, Ronja, Milla, Rölli, Eetu, Matti... Kerran Pippuri katosi. Isäni sanoi sen pudonneen pihakaivoon. En oikein uskonut, mutta yritin silti kaivonkannen raosta sitä huhuilla. Pippuri taisi silloin vain lähteä uuteen kotiin. Samoin teki Rölli.\nVihreän talon varjo- kirjoituksessa otin esiin yhtä kamalaa tapahtumaa, joka sijoittui isäni vankilareissun aikaan. Siinä Nalle oli tehnyt taas monet pennut. Pennut olivat isomahaisia, terhakkaita ja pulleroisia pieniä hauvoja. Äitini oli kännissä, ja päätti, että nyt niistä hankkiudutaan eroon, kun isäni ei niille mitään ollut tehnyt. Sen sijaan, että hän olisi järkevämmin ottanut kirveen ja kalauttanut pennuilta kallon halki, hän päätti hakata niitä jäätikköön. Hän otti pennun käsiinsä, ja heitti sen jäätikköön! Yhä uudestaan ja uudestaan, pennut vikisivät tuskissaan, yksi nuoli huuliaan ja jäi sitten kuolleena maahan.\nMinä huusin, karjuin, raivosin, pyysin, itkin ja rukoilin lopettamaan! En kyennyt käsittelemään tapahtunutta, juoksin talon taakse ja lyyhistyin maahan itkemään. Näky polttelee silmiäni yhä edelleen, en ole vieläkään pystynyt unohtamaan.\nMeille jäi kerran yksi Nallen pentu, Mytty-Matti. Mytty ja Nalle tekivät keskenään pentuja, niistä jäi meille yksi, Eetu. Eetulla oli keltaiset silmät. Pidin sitä omana koirana koko ajan. Se karkaili aina, kun irti pääsi, ja jouduin vaatimalla vaatia isääni laittamaan kopin Eetulle. Lopuksi hän teki isoon puiseen laatikkoon aukon ja käänsi sen ympäri - siinä Eetulle koppi. En ollut tyytyväinen, kylmä sille tulee maapohjalla nukkuessa talvella. Koetin etsiä Eetulle koppiin lumesta törröttäviä kuivia heiniä, havuja, ja lopuksi vein jonkun vanhan matonkin. Maton se raahasi aina kopista pois.\nMeille ei kyllä jäänyt sen kummemmin Mytty-Mattia kuin Eetuakaan. Mytty-Matin tappoi eräs naapurissa asuva mies. Koira makasi puuliiterissä veri suusta valuen. Eetu taas ammuttiin ulkorakennuksen taakse lumihangelle. Kävin myöhemmin katsomassa paikkaa, ja tuumin, että luistelijat saattavat vähän ihmetellä punaisen lumen alkuperää. Siinä oli nimittäin luistelujää heti liiterin takana, asuimme koulun vieressä.\nNalle ja Eetu\nOsa Nallen pennuista annettiin uusiin koteihin, mutta lukematon määrä niitä matkasi roskasäkeissä kaatopaikalle. Nuo ihanat karvakorvat ovat aiheuttaneet minulla paljon huolta ja murhetta. Jälkikäteen ajateltuna, olisi ollut kaikkein paras, jos meillä ei olisi ollut yhtäkään eläintä. Ei, vaikka minä kuinka niistä tykkäsin.\nMitä teillä on tehty ei toivotuille eläinvauvoille?\nAnonyymi 22. elokuuta 2017 klo 21.38\nJärkyttävää luettavaa miten eläimistä on hankkiuduttu eroon. Lapselle pyyteetöntä rakkautta,lämpöä ja turvallisuutta viestittävät elementit joita lemmikit olemassaolollaan edustivat. Lapsen nähden ja kuullen sadistista eläinrääkkäystä! Sossutätikin aikoinaan kohdallasi todennut parhaimmaksi turvata omat yöunensa kuin tehdä hyvin työnsä lapsen hyvinvoinnin turvaamiseksi. Sairasta, niin sairasta. Tämänkaltaisista lapsuuden kokemuksista jää jäljelle ikuiset traumat. Miten niistä voi selvitä ja päästä yli? Miten psyyke pysyy kasassa? Ehkä niistä ei voikaan koskaan täysin selvitä ja psyyke murenee pala palalta. Ihminen suojautuu kyynistymällä tai asettumalla rooleihin joilla suoriutuu elämästä kylmettämällä todelliset tunteensa. Lapsuudessa syvään juurtunut pelko ja epäluottamus saattaa kasvattaa herkän ja haavoittuneen sisimmän päälle kovan kuoren, pääsemättä tuntemaan koskaan kuka todellisuudessa sisimmältään on.\nMeikku / Hirsitalon emäntä 24. elokuuta 2017 klo 12.25\nUnohtaminen on ainoa keino saada rauha tällaisilta tapahtumilta. Vasta blogia kirjoittaessa saatan muistaa lisää kaikkea, jotka olen jo haudannut lokeroihin muistin tavoittamattomiin. Pölyttyneitä arkistoja. Kyllä minä vieläkin tunnen rinnassa sen pakahduttavan tunteen, kun on niin paha olla, ettei meinaa henkeä saada, ahdistaa vain. Sellaista tunsin juurikin silloin, kun pentuja tapettiin. Kun en enää aikuisenakaan voi asiast äidilleni raivota, se ei hyödytä mitään, ja ymmärrän senkin, että hän on toiminut silloin pakon sanelemana. Kännissä totta kai, kun ei niitä olisi muuten pystynyt hävittää.\nSusanna Salin 23. elokuuta 2017 klo 20.54\nYksi kissanpentu. Sen isäpuoli heitti seinään, ja siitä jäi verinen jälki tapettiin. Koiraa hän myös kohteli huonosti. Hän ei jaksanut sitä samalla tavalla viskellä, mutta lensi se huoneessa useita metrejä ilmassa. Lehmiä kuoli navettaan, koska niitä ei ruokittu kunnolla. Kun lehmiä kuoli kaksi, tuli jostain järki, ja lopulta niistä lipuista lehmistä luovuttiin asianmukaisesti, teurastamolle lopetettavaksi.\nMeikku / Hirsitalon emäntä 24. elokuuta 2017 klo 12.28\nNyt on sellainen tilanne, etten tiedä, mitä tähän pitäisi vastata... Olen vain surullinen että näin on käynyt, ja että olet kenties ollut niitä näkemässä =/.\nAnne VillaEmmasta 24. elokuuta 2017 klo 11.10


Uimista kehotettiin välttämään kahdessa järvessä Alajärvellä suolistoperäisten bakteerien vuoksi | Jarviseutu\nPaikalliset Julkaistu 09:09\nUimista kehotettiin välttämään kahdessa järvessä Alajärvellä suolistoperäisten bakteerien vuoksi\nHiljattain kunnostetusta Paalijärvestä löydettiin suolistoperäisiä bakteereja. Samaa bakteeria löydettiin myös läheisestä Kaartusjärvestä.\nPaikalliset Julkaistu 10.08.2020 14:33\nSyysviljat ovat pääosin pystyssä ja puinnit alkanevat elokuun puolivälin jälkeen\nMennyt heinäkuu oli sateinen ja hellepäiviä ei juurikaan ollut alueellamme. Kuivan touko-kesäkuun muuttuessa sateiseksi heinäkuuksi, viljoilla alkoi harvinaisen kova jälkiversonta. Lue lisää\nPaikalliset Julkaistu 10.08.2020 11:33\nSoinilaisten muusikoiden ilta järjestetään tänä vuonna pääosin ulkoilmatapahtumana\nSoinin juhlavuonna 2018 ensimmäistä kertaa järjestetty Soinilaisten muusikoiden ilta oli yleisömenestys. Tapahtuma ei jäänyt yhden vuoden tähdenlennoksi. Lue lisää\nPyöräilyreitit kartalle Vimpelin Sääksjärvellä\nMahdollisuuksien maaseutu -hankkeessa järjestetään nyt pyöräilyreitteihin ja pyörämatkailuun keskittynyt tilaisuus ja yhteinen ideointityöpaja. Työpaja pidetään 18.8. Sääksjärvellä. Lue lisää\nPaikalliset Julkaistu 07.08.2020 08:36\nEnnätyssato innosti hillajahtiin Järviseudulla\nSuomuuraimen eli hillan kukinta oli tänä kesänä runsas ja pölytystulos erinomainen. Arvioiden mukaan kukista keskimäärin 70 prosenttia päätyi raakileeksi asti. Se on tuplasti enemmän kuin yleensä, sillä tavanomainen pölytystulos jää yleensä noin 30 prosenttiin. Lue lisää\nPaikalliset Julkaistu 07.08.2020 08:19\nEuroopan suurin kraatterijärvi Geoparkiksi?\nMaailmanlaajuisesti Unescon Geopark-kohteita on 140. Suomessa niitä on vasta kaksi: Rokua ja Lauhanvuori-Hämeenkangas. Lue lisää\nPaikalliset Julkaistu 07.08.2020 08:09\nMaaseutu elää Seija Kujalan maalauksissa\nKymmenisen vuotta sitten Seija Kujala löysi öljyvärit. Piirtänyt hän on aina, jo lapsena Hoiskossa. Nykyään Kujala, o.s. Keskitalo, maalaa öljyväreillä tunnelmallisia tauluja luonnosta ja eläimistä. Lue lisää\nPaikalliset Julkaistu 07.08.2020 08:04\nAnkkureista osallistuu viisi Kalevan kisoihin\nTurun Kalevan kisoihin pääsevät Mikko Paavola, Antti Ihamäki, Aleksi Yli-Mannila, Eucabeth Kivikangas ja Juhana Karjanlahti. Lue lisää\nPaikalliset Julkaistu 07.08.2020 07:39\nSoinin Vuorenmaan kuntoportaiden avajaisia suunnitellaan syksyksi: ”Jos koronatilanne sen sallii”\nSoinin Vuorenmaan kunto- ja elämysportaiden viralliset avajaiset järjestetään näillä näkymin syksyllä. Lue lisää\nTältä näyttävät Soinin Vuorenmaan uudet kunto- ja elämysportaat – katso kuvat ja video\nPaikalliset Julkaistu 06.08.2020 10:34\nKoulukuvahaaste: Miten meni ensimmäinen koulupäivä?\nKoulut alkavat taas elokuussa poikkeuksellisen kevään jälkeen. Järviseutu-lehti haastaakin lukijat lähettämään kuvia kouluteemalla: ”Miten meni ensimmäinen koulupäivä?” Lue lisää\nPaikalliset Julkaistu 06.08.2020 10:26\nKoulut alkavat lähiopetuksessa, valmius etäopetukseen säilyy\nAlueen koulut aloittavat uuden lukuvuoden lähiopetuksessa. Lue lisää


?itiysneuvola - Rohkea Ranua\nEtusivu / Terveyspalvelut / ?itiysneuvola\n?itiysneuvolassa seurataan raskautesi etenemist? ja synnytyksen j?lkeen vauvan ja ?idin terveydentilaa. Neuvolassa my?s tuetaan kasvamistanne vanhemmuuteen.\nEnsimm?inen neuvolak?ynti on hyv? sopia terveydenhoitajan kanssa heti raskauden varmistuttua.\nOta yhteytt? terveydenhoitajaan, puhelinaika arkisin klo 8.00 - 9.00.\nRaskaana olevat naiset ja lasta odottavat perheet ovat oikeutettuja ?itiysneuvolapalveluihin. Neuvolassa seurataan raskauden etenemist? ja synnytyksen j?lkeen vauvan ja ?idin terveydentilaa. Neuvolassa my?s tuetaan vanhemmuuteen kasvamista. Ensimm?inen neuvolak?ynti on hyv? sopia heti raskauden varmistuttua.\n?itiysneuvolan vastaanottok?ynneill? tehd??n tarvittavat tutkimukset, seurataan siki?n syd?n??ni? ja huolehditaan raskaana olevan fyysisest? ja henkisest? hyvinvoinnista. Jos raskauden kulussa ilmenee ongelmia, l??k?ri tai terveydenhoitaja ohjaa raskaana olevan jatkotutkimuksiin ?itiyspoliklinikalle. Raskauden aikana on mahdollista osallistua kahteen ultra??niseulontaan.\n?itiysneuvolassa pyrit??n tunnistamaan raskaana olevan ja h?nen perheens? tuen tarve mahdollisimman varhain. Raskaana olevalle ja h?nen perheelleen tarjotaan tarvittavaa tukea yhteisty?ss? esimerkiksi sosiaali- ja p?ihdepalvelujen kanssa.\n?itiysneuvola opastaa my?s ?itiys-, isyys- ja vanhempainetuuksien anomisessa sek? antaa n?ihin tarvittavat todistukset. Jos lapsi syntyy avioliiton ulkopuolella, lapsen is? voi tunnustaa isyytens? jo raskauden aikana neuvolassa. Raskaana olevan puoliso tai muu tukihenkil? on aina tervetullut mukaan neuvolaan.


Liimapuun valmistus – Painekyllästettyä kestopuuta\nTällaista tuotetta kutsutaan yhdistetyksi liimapuuksi. Luokan tunnuksessa kirjain c tulee sanasta combined (liimapuu jonka valmistuksessa on käytetty kahdenlaisia lamelleja), h sanasta homogeneous (tasa-aineinen liimapuu). Lujuusluokan GL30c yhdistetty liimapuu valmistetaan siten että vähintään uloimman kuudesosan . Aducate – Centre for Training and Development . Suomessa rakentamiseen käytettävä liimapuu on havupuuta, lähes aina mäntyä. Sahatavaran laadun kokonaisvaltaisen ymmärtämisen kannalta työssä käytiin läpi liimapuun ja sen valmistuksen sekä itse sahatavaran keskeiset laatuvaatimukset ja standardit.\nLisäksi kuvattiin kuusen laatuun ja lujuuteen vaikuttavia puun fysiologisia piirteitä. Puutalon ostoa suunniteltaessa voi herätä kysymys, että suositaanko massiivi- vai liimapuuta. Usein seinäpaksuuden valinnan määrää talon rakenne (mitat, korkeus, väliseinien olemassaolo jne.), muissa tapauksissa tulisi lähteä talon käyttötarkoituksesta (onko kyseessä pelkkä säilytystila vai asumiskelpoinen talo) ja . Suomessa voidaan valmistaa ja CE-merkitä kotimarkkinoille GLlujuusluokan liimapuuta , mikä luujuusominaisuuksiltaan on hyvin lähellä aiemmin käytettyä Lliimapuuta.\nYksi tapa tehdä liimalevyä lautamateriaalista koulussa. Verso-liimapuu on lujuuslajitellusta sahatavarasta valmistettu kantava pilari tai palkki, joka voidaan myös halkaista. Verso-liimapuut ovat vakiolujuusluokkaa GL30c ja halkaistut liimapuut valmistetaan lujuusluokkaan GL30cs.\nSahatavaran lisäksi massiivihuonekaluja valmistetaan liimapuulevystä, jossa useita kapeita puulistoja on liimattu yhteen puulevyksi. Raaka-aineena käytetään etupäässä mäntyä, koivua tai kuusta sekä ns. Kotimainen mänty ja kuusi ovat TOLLI-tuotteiden pääasialliset raaka-aineet. Erikoispilarit ja –aihiot soveltuvat joustavaan tuotantoon.\nKun tarvitset vaikkapa maston purjelaivaan, me teemme siihen kestävän aihion. Avoimet liimapuun valmistus työpaikat. Hakukoneella löydät kaikki avoimet työpaikat helppokäyttöisen ja selkeän käyttöliittymän avulla.\nLIIMAPUU RAKENNUSAINEENA. Liimapuuta valmistetaan myös lämpöpuusta. Kaikki liimapuun valmistuksen vaiheet tapahtuvat saman katon alla. METSÄ WOOD KUNINGASPALKKI LIIMAPUU. Laaja valikoima standardikokoja.\nPoikkileikkaukset ja pituudet voidaan optimoida asiakkaan tarpeisiin. Valmistetaan asiakkaan mittojen mukaan. Palkki voi olla muodoltaan suora, korotettu tai kaareva.\nHalkaisemalla valmistettavia kapeampia liimapuudimensioita valmistetaan vastaavasti kahdessa lujuusluokassa GL30hs ja GL30cs. Suomessa vakiotuotannossa valmistetaan liimapuun lujuusluokkia GL30c ja . Kestopalkki LPJ Oy, liimapuun valmistaja Etelä-Pohjanmaalta. Tuotteille on myönnetty VTT:n . Annettu julkipanon jälkeen. Konepajatuotantoa, puuterminaalitoimintaa ja liimapuun valmistusta kos- keva ympäristölupa ja veden johtamista vesistöstä koskeva vesitalouslupa,.\nDirektiivi on julkaistu 21. Näihin direktiiveihin pohjautuen tämä todistus annetaan seuraavalle rakennustuotteelle.\nPrev Eloksointi tampere\nNext Kiukaan tausta kivi


. Jos maksat useita eri lainanlyhennyksiä erilaista lainoista ja luottokorteista, sinulla on mahdollisuus helpottaa talouttasi yhdistämällä lainasi yhteen. Lopullinen todellisen vuosikoron määrä, laina-aika ja lainan kuukausierä on lainasopimuksessa. Voit säästää rahaa ja sinulla jää rahaa enemmän muuhun käyttöön. Kerää siis lainasi yhteen. Tietosi kulkevat SSL-suojatun yhteyden läpi. Lainoille ei myöskään vaadita vakuuksia tai takaajia. Hae kulutusluotto 10 000€ nopeasti heti tilille ilman vakuuksia.\nLainaa 100 euroa heti | Täytä hakemus ja hae 100 euron.\n. Pikalaina 500€ heti tilille nopeasti ja helposti 24h. Hae lainaa 100 euroa helposti ja nopeasti tilillesi - hae ilmaiseksi netistä pikavippiä ja saat rahat tilille parhaimmillaan 15 minuutissa.\nLainaa Nyt: Hae Lainaa Nyt Edullisesti Euroa.\n. Hae lainaa jo tänään helposti ja pääset vertailemaan lainatarjouksia. Luotonantajat tekevät lainasopimuksen asiakaskohtaiseen arvioon perustuen. Voit rauhassa tutustua saamiisi lainatarjouksiin ja valita parhaan tarjouksen. Palvelun avulla voit säästää lainan kuluissa ja koroissa. Hae lainaa 100 euroa helposti ja nopeasti tilillesi - hae ilmaiseksi netistä pikavippiä ja saat rahat tilille parhaimmillaan 15 minuutissa. Hakeminen on täysin ilmaista emmekä kysele mihin rahasi käytät. Palvelu on täysin turvallinen.\n. Suomirahoitus.fi -palvelun avulla säästät huomattavasti koroissa, sillä kilpailutamme kaiken kokoiset lainat puolestasi ja tarjoamme sinulle edullisinta vaihtoehtoa. Eri lainatarjouksistasi voit valita niiden joukosta juuri sinulle sopivan lainavaihtoehdon. 300 euron pikavippi hoituu tilille minuuteissa! Tee lainahaku, etsi paras vippi ja jätä ilmainen hakemus.. Lainan hakeminen ei sido sinua vielä mihinkään.\nAlaikäraja Jatka Nopea ja kätevin laina – Finncredit. Yhdistä lainat ja säästä rahaa Suomirahoitus.fi -palvelun avulla voit kätevästi yhdistää suurikorkoiset pikalainat ja luottokorttivelat


Villasukka kirjahyllyssä: Haasteita, palkintoja ja yksi huomaamatta ohitettu vuosipäivä\nLähettänyt Villis / Villasukka kirjahyllyssä klo 23.41\nKrista / Lukutoukan kulttuuriblogi 30. marraskuuta 2016 klo 6.26\nOnnea ihana Villis ja ihana blogisi! <3\nJa valoa ja tunnelmaa joulunodotukseen :)\nVillis / Villasukka kirjahyllyssä 1. joulukuuta 2016 klo 22.13\nKiitos ihana Krista <3\nTunnelmallista joulunodotusta myös sinulle :)\nMarikaOksa 30. marraskuuta 2016 klo 7.01\nOnnittelut hienosta merkkipäivästä. :) Chick lit on jäänyt minullekin vieraaksi genreksi. Marian Keyes taitaa olla ainut nimi, jonka parista lukemastani kirjasta olen tykännyt.\nVillis / Villasukka kirjahyllyssä 1. joulukuuta 2016 klo 22.44\nKiitos Marika :) En muista olenko lukenut Marian Keyesiä, mahdollisesti joskus.\nNiin ja kiitos vielä viimeisestä, tuntui kuin olisi tullut joulu aikaisessa <3\nMai Laakso 30. marraskuuta 2016 klo 9.49\nOnnittelut eskari-ikäiselle blogillesi <3\nKiva kooste blogistasi :)\nVillis / Villasukka kirjahyllyssä 1. joulukuuta 2016 klo 22.45\nJassu / Hurja Hassu Lukija 30. marraskuuta 2016 klo 11.55\nEn tajunnut, että olet blogannut jo noin pitkään, onnea kovasti! Täältä löytyy toinen Twilight-sarjaan täysin hurahtanut :D\nVillis / Villasukka kirjahyllyssä 1. joulukuuta 2016 klo 22.46\nJassu, aika on kyllä mennyt nopeasti!\nOn aina kiva kuulla, että joku on hurahtanut samaan :D\nTakkutukka 30. marraskuuta 2016 klo 12.29\nLämpimästi onnea Eskarilaiselle ja siitä matka ratevasti etiäpäin uusia iloisia luku- ja muita kokemuksia reppuun keräten taittukoon:)\nVillis / Villasukka kirjahyllyssä 1. joulukuuta 2016 klo 22.47\nLämmin kiitos Takkutukka :) Täällä tepastellaan eteenpäin monta kokemusta rikkaampana ja edelleen innolla.\nUnknown 30. marraskuuta 2016 klo 15.51\nOnnittelut pitkästä blogitaipaleesta. :) Fifty Shadesiin ei ole mullakaan mitään kiinnostusta...\nVillis / Villasukka kirjahyllyssä 1. joulukuuta 2016 klo 22.49\nJohanna 30. marraskuuta 2016 klo 19.56\nMyöhästyneet onnittelut :) Neiti Etsivät ja Pikku vampyyrit kuuluivat minunkin lapsuuteeni :)\nVillis / Villasukka kirjahyllyssä 1. joulukuuta 2016 klo 22.51\nKiitos Katriina :) Olisi kiva ottaa ja lukea Pikku vampyyrejä uudelleen, toivottavasti ne eivät ole menettäneet tehoaan vuosien saatossa.\nMinna Siikilä-Laitila 1. joulukuuta 2016 klo 15.19\nKiitokset haastevastauksestasi =)\nItse olen myös aina pitänyt Twilight-sarjasta.\nVillis / Villasukka kirjahyllyssä 1. joulukuuta 2016 klo 22.53\nKiitos itsellesi Minna ja anteeksi kun hieman kesti :)\nMarjatta Mentula 1. joulukuuta 2016 klo 21.18\nLeena Lumi 12. joulukuuta 2016 klo 20.16\nFifty Shades ei innoittanut minuakaan.\nMuistan heti elokuvan, joka oli kohtalaista kirjaa parempi ja se on Schlinkin Lukija. Harvoin se näin päin menee, mutta joskus.\nVillis / Villasukka kirjahyllyssä 17. joulukuuta 2016 klo 22.46\nHarvoin elokuva on kirjaa parempi, mutta poikkeus vahvistaa säännön. Schlinkin Lukijaa en ole lukenut enkä ole myöskään nähnyt elokuvaa.


Esimakua levystä saatiin viime perjantaina Sunglasses at night -singlen myötä. Bändi kävi keikalla lokakuussa myös Japanissa, jossa se soitti 17 000 fanille.\nBändissä vaikuttavat kansainvälisesti tunnetuimpien joukkoon kuuluvat suomalaismuusikot. The 69 Eyesistä tunnettu Jussi69https://www.is.fi/haku/?query=jussi69, Reckless Loven Olli Hermanhttps://www.is.fi/haku/?query=olli+herman ja Santa Cruzista tuttu Archie Cruzhttps://www.is.fi/haku/?query=archie+cruz vakuuttavat, että homma perustuu yhä puhtaasti hauskanpidolle, vaikka sen laajuus sanoin kuvainnollisesti lähti hieman lapasesta.\nMukana kokoonpanossa on myös Children of Bodomin Alexi Laihohttps://www.is.fi/haku/?query=alexi+laiho, jonka kanssa Jussi69 ideoi bändin Hollywood-reissun aikana pari vuotta sitten.\n– Yksi keikka oli tarkoitus tehdä, päästää vähän höyryjä ulos. Kelattiin pitää yksi ilta hauskaa, Jussi69 selventää bändin vuoden 2013 syntyvaiheita.\nTavastian joulukuisen keikan jälkeen porukka kuitenkin tekstaili, että hauskaa oli. Projekti sai jatkoa. Seuraavana kesänä he esiintyivät Ruisrockissa Turussa.\n– Kysyntää tuli yhden keikan jälkeen ihan järjettömästi, Olli Herman jatkaa.\nJussi69, Olli Herman ja Archie Cruz ovat The Local Band. Kuvasta puuttuu Alexi Laiho. (KUVA: Seppo Solmela)\nKaikki ovat tahoillaan kiireisiä myös omien bändiensä ja projektiensa kanssa. Yhteisestä projektista muusikot eivät ota paineita.\n– Niin kauan kuin tämä on hauskaa, tätä on hauska jatkaa. Jos tämä ei ole hauskaa, sitten se loppuu, Archie valottaa.\nProjektia voi kutsua myös bändin jäsenten ”kylpylälomaksi”\n– Olemme halunneet tehdä tämän niin kivaksi kuin mahdollista. Jos meillä oli Tavastialla keikka, otettiin takahuoneeksi presidenttisviitti siitä naapurista ja mentiin limusiinilla keikalle. Tokioon mentiin ykkösluokassa ja oli todella hyvät hotellit, Jussi69 jatkaa.\nThe Local Bandin EP-levy Locals Only – Dark Edition ilmestyy joulukuussa. (KUVA: Seppo Solmela)\nBändin kaikki jäsenet ovat alansa konkareita ja viettäneet kiertue-elämää pitkään. Naisten kirkumiseen lavan edessä on jo tottunut.\n– Varsinkin näillä kilometreillä. Mä olen yli 40-vuotias ja soittanut yli 25 vuotta The 69 Eyesissa, siihen osaa ihan suhtautua. Ei mun pää katoa sinne jonnekin epätodellisiin sfääreihin, Jussi69 naurahtaa.\nKaikki miehet ovat sitä mieltä, että onnellisuus koostuu listaykkösten sijaan siitä, että nauttii tekemisestään.\n– Onnistuminen ja menestyminen eivät ole samoja asioita. Voit olla listaykkönen ja maailman suosituin artisti olematta silti onnellinen. Onnistuminen on henkilökohtaista, pääset toteuttamaan itseäsi. Vaikka levy ei välttämättä myisi niin paljoa, olet itse tyytyväinen, porukan nuorin jäsen, vuonna 1992 syntynyt Archie kiteyttää tärkeimmän oppinsa vanhemmilta alan konkareilta.


Nissan Primera 1.6i !! KÄYTTÖAUTO EDULLISEEN HINTAAN !! Porrasperä 1996 - Vaihtoauto - Nettiauto\n1.6i !! KÄYTTÖAUTO EDULLISEEN HINTAAN !!\nID 8033468. Vihreä metalliväri porrasperä henkilöauto\nNissan Primera 1.6i !! KÄYTTÖAUTO EDULLISEEN HINTAAN !!\nSisätilat ja mukavuudetLohkolämmitinOhjaustehostinElektroniikkaÄänentoistojärjestelmä: CD/RadioMuutHuoltokirjaKahdet renkaatTekniset tiedotHenkilömäärä: 5Ovien lkm: 4\n-Seuraava katsastus 3/2018.\nSoita: 990 € Nissan Primera Nettiauto ID 8033468 Hakutulokset


Korkeataidetta Korvessa | Nopsa\n1 pv Hämeenkyrö Luonto Pirkanmaa Taide\nArteles on Suomen kansainvälisin taitelijaresidenssi, jossa työskentelee vuosittain noin 70 eri alojen ammattitaiteiljaa. Arteleksessa voi aistia kansainvälistä ilmapiiriä ja tutustua maailmanluokan taiteilijoiden, kuten maalareiden, kirjailijoiden ja muusikoiden työhön. Arteles sijaitsee entisessä Haukijärven kansakoulussa, jossa oppia kerrytti mm. nobelisti F.E. Sillanpää. Arteles sijaitsee noin 40 km:n päässä Tampereesta.\nArteles. Hahmajärventie 26, Haukijärvi. Kesä-ajan säännölliset aukioloajat yleisölle: 2.7.-12.8 ke-su klo 12-17. Taidenäyttelyssä Outi Heiskanen.\nKirjoittaja ja Nobel-voittaja F. E. Sillanpään nuoruudenkoti ja esikoisteoksen Elämä ja aurinko (1916) syntypaikka.\nTöllinmäki. Saviojantie, Hämeenkyrö. Avoinna yleisölle lauantaisin ja sunnuntaisin klo 12-18 koulujen alkamiseen asti ja muulloin sopimuksen mukaan.\nFrantsilan Kehäkukka-keskuksessa voi lounastaa tunnetun kasvisravintolan romanttisessa joki-atmosfäärissä. Kehäkukka-keskuksessa voi tutustua myös luomuyrttitila Frantsilan tuotteisiin.\nFrantsilan Kehäkukka. Yrjö-Koskisentie 1, Hämeenkyrö. Kahvila ja myymälä ovat avoinna ma-la klo 10-17 ja su klo 11-17. Lounas on katettuna noutopöytään ma-pe klo 11-14.\nPuuvuori (Treemountain)-maataideteos on amerikkalaisen taiteilija Agnes Denesin suunnittelema taideteos, joka koostuu kymmenestä tuhannesta matemaattisen kaavan mukaan istutetusta puusta. Teos on orgaaninen prosessi, jolla on myös myönteisiä ekologisia vaikutuksia. Se vihittiin käyttöön vuonna 1996.\nAjo-ohje: Tampereelta pohjoiseen valtatietä 3 Ylöjärven taajaman ohi (19 km), viitta ”Pinsiö 4 km”. Pinsiön tietä 1 km, käännös mäen alta oikealle ja metsätietä kääntöpaikalle asti. Puuvuori näkyy kääntöpaikalta soranottoalueen keskeltä.\nPuuvuori. Pinsiönkankaantie 100, Ylöjärvi. Avoinna ympäri vuoden. Teokselle esteetön pääsy.\nYltä ja alta (Up and under) -maataideteos on tunnetun amerikkalaisen taiteilijan Nancy Holtin Nokian Pinsiöön tekemä taideteos. Teosta on ylistetty ja siihen on viitattu monia kertoja lukuisissa kansainvälisissä julkaisuissa.\nAjo-ohje: Tampereelta pohjoiseen valtatietä 3 (17 km), käänny vasemmalle Pinsiönkankaantietä (jatkuu Sasintienä) pitkin 3,9km . Nokialta tultaessa Pinsiöntietä Pinsiön kyläkaupan risteykseen, josta 100 m vasemmalle.\nSasintie, Ylä-Pinsiö. Avoinna ympäri vuoden. Teokselle esteetön pääsy.\nViime vuosituhannen alussa useat suomalaiset taiteilijat halusivat palata takaisin luonnon yhteyteen. Rakennettiin useita erämää-ateljeita. Näiden kärkeä edustaa vuonna 1910 valmistunut taidemaalari Emil Danielssonin uljas luonnonkivistä vuoren päälle kasattu kivilinna, jossa taiteilija asui ja työskenteli kesät. Kohde kuuluu Museoviraston listaamiin valtakunnallisesti merkittäviin rakennettuihin kulttuuriympäristöihin.\nAjo-ohje: Perille pääsee vain kävellen. Ellivuoresta lähtee kävelyreitti kohti kivilinnaa. Polulla on viittoja, joita seuraamalla seuraamalla löytää perille. Reitti on noin kaksi kilometriä pitkä.\nKivilinna. Ellivuorentie 131, Sastamala. Avoinna kesäisin. Tilauksesta myös muuna aikana. Ei pääsymaksua.\nTyrvään Pyhän Olavin kirkko on vaikuttava kokemus. Kauniilla rantapaikalla sijaitseva keskiaikainen kirkko seisoo Sastamalan Tyrväällä. Kirkko koki tuhopolton vuonna 1997, jonka jälkeen se entisöitiin talkoilla. Kirkon sisätilan pysäyttävistä ja nykyaikaisista maalauksista vastaavat kuvataiteilijat Osmo Rauhala ja Kuutti Lavonen. Kirkko on tullut tutuksi myös Mauri Kunnaksen kirjoista.\nTyrvään Pyhän Olavin kirkko. Kallialan kirkkotie 50, Tyrvää. Avoinna ja opas paikalla 1.5.–31.8.2011 su–pe klo 11–18 sekä syyskuussa sunnuntaisin klo 11–17. Lauantaisin kirkko on yleisöltä suljettu, koska päivä on varattu kirkollisille toimituksille.\nMouhijärven vanhalla meijerillä toimii taide- ja kulttuurimatkailukohde Siilinranta, jonka pihapiirissä on myös kesämajatalo. 1905 rakennetun kivimeijerin meijerisalissa ja pihapuistikossa on taidenäyttelyitä, kesällä isommin ja talvella pienimuotoisemmin. Taidekirnussa järjestetään taidekursseja ja kulttuuritapahtumia. Reilua lähiruokaa valmistetaan tilauksesta ryhmille ja juhlijoille.\nYksittäiset poikkeajat voivat kahvitella kesäkahvilassa, josta löytyy myös taiteellisia ja huolella käsin tehtyjä tuliaisia sekä Meijerin museohuone.\nSiilinranta. Meijerintie 10, Sastamala. Kesämajatalo on avoinna kesäaikaan. Talvella erikseen sovittaessa.


Suomalaisten pyhiinvaellukset keskiajalla – Näyttely Vapriikissa – KALMISTOPIIRI\nJätä kommentti artikkeliin Suomalaisten pyhiinvaellukset keskiajalla – Näyttely Vapriikissa\nFM Anna-Maria Salonen\nMuseokeskus Vapriikissa Tampereella avautui 30.1.2015 näyttely suomalaisten pyhiinvaelluksista keskiajalla.\nKeskiajalla jokaisen hyvän kristityn tuli tehdä pyhiinvaellus. Kohde saattoi olla joko kotimaassa tai matka saattoi kulkeutua Euroopan halki, jopa kristikunnan pyhiin kaupunkeihin, kuten Roomaan tai Jerusalemiin asti. Aina ei tule ajatelleeksi, että Suomestakin löytyi pyhiinvaelluskohteita, ja se tekee Vapriikin näyttelystä kiinnostavan. Suomessa pyhiinvaellus saatettiin tehdä esimerkiksi Turkuun tai Rauman Fransiskaanikirkkoon.\n1400-luvulla Suomessa on arvioitu olleen 147 kirkollista rakennusta, jotka olisi omistettu yhdelle tai useammalle pyhimykselle. Niissä on harjoitettu jopa 185:ttä pyhimyskulttia. Näyttelyssä onkin kattavasti esitelty eri katolisen kirkon pyhimyksiä sekä kerrottu niille aikanaan omistetut suomalaiset kirkot.\nVapriikin näyttelytilaan on pyritty luomaan keskiaikaista tunnelmaa. Kuva: Anna-Maria Salonen.\nNäyttely etenee loogisesti pyhiinvaellusmatkaa mukaillen. Aluksi kerrotaan vaellukselle lähdön mahdollisia syitä sekä matkavarustuksen valintaa edeten vaelluksen lopulliseen kohteeseen saakka. Keskiaikaista tunnelmaa on luotu taustamusiikilla sekä runsain yksityiskohdin tilanjakajissa ja tekstitaulujen kuvituksissa. Näyttelyvierailija saattoi melko pienelläkin ripauksella mielikuvitusta eläytyä keskiaikaisen pyhiinvaeltajan pitkälle matkalle.\nNäytteillä on pyhiinvaelluksiin liittyvää esineistöä niin Suomesta kuin ulkomailta. Näyttely ei onneksi sorru pröystäilemään mahdollisimman hienoilla esineillä, vaan esillä on myös arkisempaa, mutta vaelluksella tuiki tarpeellista esineistöä. Esineistö on koottu kotimaisista kokoelmista, Ruotsin, Norjan ja Tanskan kansallismuseoista sekä British Museumista. Näyttelyssä oli myös kiitettävästi esillä Suomessa tehtyjä keskiaikaisia pyhimysveistoksia, joita on harvemmin koolla yhtä kattavasti. Suomalaisuutta olisi kuitenkin voinut tuoda näyttelyssä esille enemmänkin. Nyt suomalaisuus toimi ikään kuin sivujuonteena ja tietoa oli tarjolla melko sirpaleisesti. Toki suomalainen aineisto on erittäin vähäistä ja fragmentaarista verrattuna muuhun eurooppalaiseen aineistoon, mutta juuri siksi sitä olisikin kiinnostavaa tarkastella kokonaisuutena. Uskoisin myös suurta yleisöä kiinnostavan, mitä aineistosta voidaan päätellä ja mitä taas ei.\nTurun tuomiokirkon noin 1300-luvulle ajoittuva Pyhän Margareetan reliikki koostuu silkistä, pergamentista ja yhdestä pienestä luunpalasta. Kuva: Ulla Moilanen.\nPyhimyskultteihin kuuluvat olennaisesti myös pyhimysten reliikit. Näitä oli toki tässä näyttelyssä esillä. Suomesta löydetyt reliikit ja niihin liittyvää esineistöä oli nähtävillä omassa huoneessaan. Reliikkien esillepano oli asiallista, mutta arvio reliikkien aitoudesta jätettiin täysin näyttelyvieraan mielikuvituksen ja tietämyksen varaan. Vaikka näyttelyssä toisaalta kerrottiin pyhiinvaelluksien lieveilmiöistä, kuten juopottelusta, prostituutiosta ja matkamuistojen myynnistä, oli keskiaikainen reliikkitehtailu jätetty kokonaan näyttelyn aihepiirin ulkopuolelle.\nKaiken kaikkiaan Suomalaisten pyhiinvaellukset keskiajalla oli kiinnostava ja hyvin toteutettu näyttely. Aihe on varsin kiinnostava, sillä usein pyhiinvaelluksista ei puhuta kotimaisessa kontekstissa juuri lainkaan. On piristävää, että suomalaiset pyritään sitomaan eurooppalaiseen kulttuuriin, sillä valitettavan usein suuren yleisön mielissä Suomi on vielä keskiajalla ollut melkoinen takapajula. Näyttelyn ohella kannattaa tutustua myös näyttelyjulkaisuun Suomalaisten pyhiinvaellukset keskiajalla – kun maailma aukeni, joka tarjoaa kiinnostuneille kattavan tietopaketin aiheesta.\nNikama ja ristiluu Turun tuomiokirkosta. Analyysitulosten mukaan luut ajoittuvat 1000-1100 -luvuille. Näyttelyssä pohditaan, voisivatko nämä reliikkiluut kuulua piispa Henrikille, joka legendan mukaan surmattiin Köyliönjärven jäällä vuonna 1156. Kuva: Ulla Moilanen.\nNäyttely on avoinna Tampereen museokeskus Vapriikissa 18.10.2015 asti. Pääsylipulla pääsee tutustumaan myös muihin Vapriikin näyttelyihin. Näyttelyllä on myös hienosti toteutetut verkkosivut, joista saa hieman esimakua: http://vapriikki.fi/nayttelyt/suomalaisten-pyhiinvaellukset-keskiajalla/\nReliikeistä myös Kalmistopiirissä.\nAvainsanat: Museologia näyttelyt pyhäinjäännökset pyhimykset reliikit Suomi\nEdellinen kohta Sijaitsiko Iitin Kalmusaaressa kalmisto?\nSeuraava kohta Maatutkan käyttö historiallisen ajan hautojen paikantamisessa


Aito mikrokapseloitu magnesium 90 kaps - Fiksuapteekki.fi\nEtusivu / Kauppa / Terveys / Kivennäisaineet ja hivenaineet / Magnesium / Aito mikrokapseloitu magnesium 90 kaps\nAito mikrokapseloitu magnesium 90 kaps määrä\nTuotetunnus (SKU): 6430062930153 Osastot: Terveys, Kivennäisaineet ja hivenaineet, Magnesium Brändi: Aito\nAito mikrokapseloitu magnesium – Helppoa ja tehokasta!\n• runsaasti hyvin imeytyvää magnesiumia jo yhdestä kapselista\n• hyvä siedettävyys\n• parempi imeytyvyys moniin valmisteisiin verrattuna\n• vegaanikapselissa ilman turhia apu- tai täyteaineita\n• normaaliannos 1 kapseli päivässä runsaan veden kera\nMagnesium on mineraali, joka edistää muun muassa lihasten ja hermoston normaalia toimintaa sekä luuston pysymistä normaalina. Ongelmana on ollut, että jopa 70 % perinteisestä magnesiumista ei pääse kunnolla imeytymään ohutsuolesta. Aito magnesiumin ainutlaatuinen valmistusmenetelmä kehitettiinkin nimenomaan mahdollistamaan mineraalin parempi imeytyvyys ja paras mahdollinen biologinen hyödynnettävyys.\nUseat tutkimukset ovat osoittaneet, että tässä teknologiassa hyödynnetyt menetelmät ovat tehokkaita liukoisuuden, liukenemisen, imeytymisen ja biologisen hyödynnettävyyden parantamisessa. Mikrokapselointi valmistusmenetelmä mahdollistaa magnesiumin kulkemisen mikrokapseloituna ruoansulatuskanavaa pitkin. Tällöin itse mineraalin päällä on suojana mikroskooppisen pieni suojakalvo.\nMikrokapselointi tekee ravintolisän käytöstä miellyttävää myös useimmille herkkävatsaisille ilman sivuvaikutuksia. Lisäksi mikrokapseloinnilla varmistetaan mineraalin kulkeutuminen ohutsuoleen saakka, jolloin muiden ravinteiden läsnäolo ei vaikuta haitallisesti imeytymiseen.\nMikrokapselointi menetelmän ansiosta imeytyminen on nopeampaa ja jopa 20 % tehokkaampaa kuin aiemmin parhaana imeytyjänä pidetyllä magnesiummuodolla.\nSaatavilla myös 30 kapselin pakkauskoossa.\n90 kasviskapselia (70 g).\nVuorokausiannos (1–2 kapselia) sisältää: magnesiumia 200–400 mg (53–106 %)*. * % päivittäisen saannin vertailuarvosta. Vegaaninen. Ei sisällä gluteenia, vehnää, soijaa, maitotuotteita, laktoosia, suolaa, sokeria eikä hiivaa. Valmistettu EU:ssa.\n1–2 kapselia päivässä. Suositeltua vuorokausiannosta ei saa ylittää.\n1 arvio tuotteelle Aito mikrokapseloitu magnesium 90 kaps\nYölliset lihasgrampit ovat pysyneet poissa. Rauhoittanut muutenkin yötä.


Hyvästit legendalle – Peugeot aikoo hylätä sekä polttomoottorin että GTi-nimen uuden 208:n sporttimallissa - Tyyliniekka\nHyvästit legendalle – Peugeot aikoo hylätä sekä polttomoottorin että GTi-nimen uuden 208:n sporttimallissa\nHot hatch -luokan pioneerina voidaan pitää vuonna 1976 esiteltyä VW Golf GTI:tä, mutta seuraavalle vuosikymmenelle tultaessa Golfista tuli entistä pulleampi hieman isomman kakkoskorin myötä. Tämä avasi oven pykälää pienemmille luukkuperäsporteille, joista yksi oli ylitse muiden. Tämä auto oli Peugeotin pelastukseksi koituneen 205:n pohjalta tehty kuuma GTi. Aluksi 1,6- ja myöhemmin 1,9-litraisella nelosella ryyditetty pikkuauto laittoi suorituskyvyllään luun kurkkuun monelle isommalle, ja 205 GTi oli osaavissa käsissä myös yksi aikana hauskimpia autoja ajaa kaasua nostettaessa irtoavan perän ansiosta.\nGTi-legendan sädekehä pääsi valitettavasti himmenemään pahasti 1990-luvun alussa, kun 205:n tuotanto päättyi lähes 10 vuoden valmistuksen jälkeen. Peugeot käytti kirjainyhdistelmää tämän jälkeenkin usean sporttimallin perässä, mutta yksikään niistä ei yltänyt 205 GTi:n tasolle. 2000-luvulla Peugeotin valikoimassa ei ollut moneen vuoteen minkäänlaista GTi:tä, kunnes vuonna 2012 lanseerattu 208 sai jälleen kolme kuuluisaa kirjainta takaluukun kanteensa.\nAutoa yritettiin markkinoida menneiden vuosikymmenten 205 GTi:n henkisenä perillisenä, mutta myynti ei ottanut kunnolla tuulta alleen. 2010-luvun pikkuautosta oli yksinkertaisesti tullut liian painava ja mukava, jotta se olisi pystynyt tarjoamaan 205:n kaltaista alkukantaista ajamisen hauskuutta. 208:n perusmallit ovat juuri siirtyneet seuraavaan sukupolveensa, jossa myös sähköllä on merkittävä osa. Auto on nimittäin suunniteltu PSA-konsernin sisarmalli Opel Corsan tavoin niin, että myös täyssähköversio pystytään valmistamaan alusta alkaen samalla tuotantolinjalla.\nUuden 208:n tavallinen sähköversio on jo esitelty, ja se jakaa tekniikkansa uuden Opel Corsa-e:n kanssa. GTi:n perillistä on jääty vielä odottelemaan, ja ensimmäisten huhujen mukaan hot hatchia piti tarjota sekä bensa- että sähkömallina. Nyt brittiläinen Auto Express tietää kuitenkin kertoa, että uusi urheilumalli tulee markkinoille pelkästään täyssähköautona. Samalla myös legendaarinen GTi-nimi aiotaan heittää romukoppaan, koska se ei ranskalaisten mielestä sovi sähköllä liikkuvan sporttiversion perään.\nAuton tunnukseksi ollaan sen sijaan antamassa hieman kryptiseltä kuulostava Peugeot Sport Engineered, joksi nimetty 508-sporttihybridikonsepti nähtiin jo keväisessä Geneven autonäyttelyssä. Ranskalaiset aikovat tulevaisuudessa käyttää tätä alabrändiä kaikkien urheilumalliensa kohdalla, mutta soraääniäkin on jo kuulunut. Peugeotin Ison-Britannian maahantuoja haluaisi nimittäin säilyttää GTi-mallinimen myös 208:n täyssähköisessä sporttiversiossa, koska kolmella kirjaimella on erityisen legendaarinen kaiku sumujen saarella. Esimerkiksi täyssähköinen Porsche Taycan Turbo toimii esimerkkinä vanhan mallinimen uusiokäytöstä sähkön aikakaudella, joten jäämme odottelemaan, pitääkö Peugeot kiinni päätöksestään.\nEdellinen artikkeliUusi Joker-elokuva vie katsojan 70-luvun amerikkalaisten autojen maailmaan


Halpa-Halli veturiksi Kalajoen uuteen liikekeskukseen - ePressi\nHalpa-Halli veturiksi Kalajoen uuteen liikekeskukseen\nHalpa-Halli muuttaa Kalajoella uusiin tiloihin, ja samalla siitä tulee Kalajoen keskustaan rakennettavan liikekeskuksen päävuokralainen. Liikekeskus sijoittuu linja-autoaseman tontille Halpa-Hallin nykyisen myymälän läheisyyteen. Avajaisia on tarkoitus viettää keväällä 2018.\nHalpa-Hallilla on lisäksi meneillään Lapualla joulukauppaan 2017 valmistuva myymälälaajennus, ja yhtiö avaa myös verkkokaupan tulevana keväänä.\n- On hienoa nähdä, että meidän pitkäaikainen haaveemme on nyt toteutumassa. Kalajoki on voimakkaasti kehittyvä vetovoimainen kaupunki, ja uuden myymälän ansiosta pystymme palveleman myös Kalajoella asiakaitamme ajanmukaisissa tiloissa, sanoo Kokkolan Halpa-Halli Oy:n toimitusjohtaja Janne Ylinen.\nHänen mukaansa Halpa-Hallin uusi myymäläkonsepti pääsee erinomaisesti esille noin 5000-neliöisessä myymälässä. Laajan päivittäistavaraosaston lisäksi Halpa-Hallin valikoimat sisältävät muun muassa monipuolisen pukeutumisen kokonaisuuden koko perheelle, kodin sisustamisen sekä keittiön ja kattamisen.\nLisäksi myymälästä löytyvät urheilun ja vapaa-ajan tuotteet, autotarvikkeet ja työkalut, konttori- ja koulutarvikkeet sekä kemikalio-osasto. Tunnettujen merkkituotteiden ohella yhtiö panostaa vahvasti omiin tuotemerkkeihin.\nKokonaan uutena palveluna Halpa-Halli tuo Kalajoelle HHcafe´n, joka sekin on uusiutunut äskettäin. HHcafét ovat paikkakunnillaan suosittuja lounaspaikkoja, joista saa myös listaruokia.\nTällä hetkellä Halpa-Halli toimii Kalajoella omissa tiloissa.\n- Haemme meiltä vapautuvaan kiinteistöön vuokralaisiksi uusia kaupallisia toimijoita tarjoamaan palveluita alueen kuluttaja-asiakkaille. Asia on parhaillaan valmistelussa, Ylinen kertoo.\nRakentajana toimii Lehto Group. Kyseessä on moderni liikekeskus kulttuuri- ja kirjastotiloineen. Rakennustyöt käynnistyvät keväällä 2017 ja työt kestävät noin vuoden.


Kirjoitukset avainsanalla diy hajuvesi | Me Naiset\nKirjoitukset avainsanalla diy hajuvesi\n12.8.2018 klo 16:30\nErilaiset hajuvedet ja muut parfyymit kuuluivat aiemmin ihan jokaiseen päivääni, mutta nyt kun olen yrittänyt vähentää omaa ja perheeni kemikaalikuormaa, synteettiset hajusteet saavat minut voimaan pahoin ja vähintään aiheuttavat minulle päänsäryn. Edellä mainittu siis siinä tapauksessa, että itse käyttäisin vaikkapa hajuvettä joka päivä - en siis ole hajusteyliherkkä tai allerginen.\nTykkään kuitenkin tuoksuista ja aiemmin olen sekoitellut eteeristen öljyjen lempparituoksujani pieniin pulloihin kasviöljyjen kanssa ja käyttänyt niitä hajuvesien korvikkeena. Nämä tuoksut ovat edelleen ihan toimivia ja minulla käytössä, mutta niiden rinnalle tein myös pari suihkutettavaa tuoksua.\nSuihkutettava tuoksu leviää paremmin esimerkiksi vaatteisiin ja mielestäni tuoksu säilyy näin pidempään kuin niissä minun öljypohjaisissa tuoksuissani. Olen suihkuttanut tuoksua samalla hieman myös hiuksiin ja tuoksu pysyy hiuksissakin melko pitkään. Nyt kesällä olen tykännyt kukkaistuoksuista, mutta syksyä kohden kun mennään niin varmasti tekee mieli jotakin täyteläisempää.\nAlla on ohjeet tuoksun tekoon ja kun jatkat ohjeen lukemista, löytyy sieltä lisää vaihtoehtoja käytettäviin tuotteisiin. Kannattaa muistaa tuoksuja suihkiessa, että osa ihmisistä reagoi tuoksuihin hyvin voimakkaasti ja jotkut tosiaan ovat hajusteyliherkkiä sekä ihan kunnolla allergisia hajusteille. Ihan myös näille luonnollisillekin tuoksuille!\nKeitä vettä viisi minuuttia ja anna jäähtyä lämpimäksi. Mittaa pieneen astiaan yhtä paljon Polysorbaatti 20 sekä eteerisiä öljyjä ja sekoita hyvin. Määrät riippuvat siitä kuinka vahvan tuoksusta haluat. Itse käytin 100 ml:n lasipulloon noin teelusikallisen molempia. Polysorbaatti 20 avulla öljyt liukenevat veteen, mutta tuoksun voi tehdä ilmankin.\nTiputtelin siis eteeriset öljyt teelusikkaan ja kaadoin ne kuppiin, josta on helppo kaataa. Laitoin perään saman verran Polysorbaatti 20 ja sekoitin hyvin. Kaadoin päälle lämmintä vettä ja sekoitin taas. Haistelin seosta ja kaadoin lisää vettä kunnes tuoksu oli sopiva. En siis halunnut tehdä kovin voimakasta, hajuvesimäistä, suihketta vaan kevyen tuoksun.\nKaadoin tuoksun lasipulloon pientä suppiloa apuna käyttäen, lisäsin säilöntäaineen sen ohjeiden mukaisesti ja ravistelin hyvin. Säilöntäainetta on hyvä käyttää aina kun tuotteeseen käytetään vettä, jossa bakteerit pääsevät nopeasti kasvamaan.\nSäilöntäaine, jota minä käytin, oli EcoCert -sertifioitu Geogard 221 ® (Cosgard), mutta kannattaa tarkastaa oman veden pH ja valita sille sopiva säilöntäaine. Säilöntäaineen sekä Polysorbaatti 20:n olen tilannut Limepop:sta.\nTuoksun voi tehdä myös esimerkiksi taikapähkinäveteen, jolloin säilöntäainetta ei tarvita. Jotkut tekevät tuoksun myös alkoholiin, mutta minusta se ei ole välttämätöntä vaan saattaa ärsyttää ihoa turhaan. Itse olen käyttänyt keitettyä vettä ja säilöntäainetta tai sitten taikapähkinävettä.\nJos et käytä säilöntäainetta ja teet tuoksun veteen, säilyy tuoksu käyttökelpoisena ehkä viikon ja säilöntäaineen kanssa ajattelisin tuoksun olevan käyttökelpoinen muutaman kuukauden. Polysorbaatti 20:kään ei ole välttämätöntä käyttää, mutta siinä tapauksessa tuoksua täytyy ravistaa kunnolla ennen käyttöä, sillä öljyt eivät liukene nesteeseen ilman sitä.\nPolysorbaatti 20 tekee tuoksun ulkonäöstä sumean, joten itse olen kokenut mielekkäämpänä käyttää tummaa lasipulloa, jotta sumeus ei näy niin paljon. Eteeristen öljyjen kanssa kannattaa käyttää lasipulloja, sillä öljyt saattavat liottaa muovista irti myrkkyjä.\nToiseen tuoksuuni laitoin eteerisistä öljyistä ylang ylang -kukkaistuoksua sekä mustakuusi -havutuoksua. Ne ovat tuoksuina yksiä lemppareitani ja kokeilin, toimiiko niiden yhdistelmä kuinka. Minun nenääni tuoksu toimii hyvin, mutta tietenkään kaikki eivät näitä kahta yhdistäisi.\nToiseen tuoksuuni yhdistin sypressin ja ruusugeraniumin tuoksut. Tämä on yhdistelmänä yksi lemppareistani ja löysin sen joskus ihan sattumalta. Parastahan näissä itsetehdyissä tuoksuissa on se, että niistä saa juuri sellaiset kuin itse haluaa. Voi tehdä mausteisen, kukkaisen tai vaikkapa sitruksisen tuoksun.\nEteerisiä öljyjä toisiinsa sekoitettaessa kannattaa miettiä tuoksun tasapainoa. Tuoksuja on kolmea eri tuoksunuottia (ylä-, ala- sekä keskinuotti) ja esimerkiksi Limepop:n ohjeissa neuvotaan käyttämään tuoksuja niin, että laitetaan 50 % ylänuottia, 40 % alanuottia ja 10 % pohjanuottia.\nJos esimerkiksi sekoittaa keski- ja ylänuotin tuoksuja saman verran, tuoksuyhdistelmässä keskinuotin tuoksu peittää alleen ylänuotin tuoksun. Jotta valmiista tuoksusta saadaan tasapainoinen, ylänuotin tuoksua pitää laittaa enemmän kuin keskinuotin tuoksua. Täältä löytyy runsaasti tietoa eteeristen öljyjen käytöstä ja tuoksunuoteista - kannattaa tutustua!